बड़े नेता कर रहे कारगिल जाने से परहेजजब कारगिल में विजय दिवस मनाने सारा ज़माना जुटा है, तो प्रधानमंत्री और रक्षामंत्री ने दिल्ली में ही शहीदों को श्रद्धांजलि देने की रस्म अदा कर ली। देशप्रेम पर लंबे-चौड़े भाषण देने वाले हमारे नेताओं को शायद कारगिल जाना उतना ज़रूरी नहीं लगा। आज देश के कोने-कोने से लोग करगिल पहुंचे हैं, लेकिन हमारे नेता यहां आने की ज़हमत नहीं उठा पाए। इन्हें शायद सियासत से फ़ुरसत नहीं मिल रही है। करगिल की जंग अटल बिहारी वाजपेयी के राज में जीती गई थी। यूपीए के राज में विजय दिवस को नज़रअंदाज़ करने के पीछे कहीं, यही वजह तो नहीं? बहरहाल, शहीदों के रिश्तेदार इतने से ही ख़ुश हैं कि सेना के लोग विजय दिवस की अहमियत को बख़ूबी समझते हैं।